EA เปิดตัวรถอีวี “MINE MT30” งาน Motor Expo 2022
EA เดินหน้าเต็มสูบขับเคลื่อนธุรกิจผลิตยานยนต์ไฟฟ้า 100% ส่ง MINE Mobility เปิดตัวและเปิดให้จองรถกระบะไฟฟ้า MINE MT30 ครั้งแรกในงาน Motor Expo 2022
EA เดินหน้าเต็มสูบขับเคลื่อนธุรกิจผลิตยานยนต์ไฟฟ้า 100% ส่ง MINE Mobility เปิดตัวและเปิดให้จองรถกระบะไฟฟ้า MINE MT30 ครั้งแรกในงาน Motor Expo 2022
30 พ.ย. 2565

นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA กล่าวถึง วิสัยทัศน์ของ EA ที่มุ่งเน้นด้านพลังงานสะอาดและเป็นมิตรกับสิ่งแวดล้อม นำเทคโนโลยีและนวัตกรรมเพื่อพัฒนาธุรกิจขององค์กรให้ขับเคลื่อนไปสู่เป้าหมาย Net Zero พร้อมผลักดันประเทศไทยสู่สังคมคาร์บอนต่ำ ล่าสุดเปิดตัวยานยนต์ไฟฟ้ารุ่นใหม่ ภายใต้ชื่อ “MINE MT 30” รถกระบะไฟฟ้าสัญชาติไทย 100% ประสิทธิภาพสูง ซึ่งผู้ประกอบการสามารถนำรถ “MINE MT30” ไปใช้ได้หลายวัตถุประสงค์ ทั้งด้านโลจิสติกส์ ด้วยการดีไซน์เป็น Shutter Van หรือ Mobile Office หรือสามารถดัดแปลงเป็น Food Truck ให้ตอบโจทย์ไลฟ์สไตล์ได้ด้วย การทำเป็น Campervan เป็นต้น
สำหรับ MINE MT30 เป็นรถกระบะไฟฟ้าคุณภาพสูงที่พัฒนาขึ้นด้วยกลยุทธ์ Respect Environment กับแนวทางดำเนินงานตามกลยุทธ์ 5E
1.Environment ตอบโจทย์เรื่องสิ่งแวดล้อม พร้อมเป็นส่วนหนึ่งที่จะพาธุรกิจมุ่งสู่เป้าหมาย Net Zero
2.Energy Saving เป็น EV Truck พลังงานบริสุทธิ์ ช่วยให้ธุรกิจบรรลุเป้าหมาย และตอบโจทย์ทุกไลฟ์สไตล์
3.Electric EV Truck ฝีมือคนไทย 100%
4.Ease สะดวกในการบำรุงรักษาด้วยศูนย์บริการชั้นนำอย่าง Cockpit ที่มีจุดบริการกว่า 90 สาขาครอบคลุมทั่วประเทศ
5.Experience เปิดประสบการณ์ใหม่ด้วยรถกระบะพลังงานไฟฟ้าที่ใช้งานได้จริง เหมาะกับทุกธุรกิจและไลฟ์สไตล์
โดย MINE MT30 มาพร้อมกับคุณสมบัติเด่น
1.ระบบชาร์จเร็วพิเศษ DC Ultra-fast charge Max. 70 kW (15 min/100 km)
2.ใช้แบตเตอรี่ Lithium-Ion (NMC) ความจุ 30 kWh ผ่านมาตรฐานทดสอบความปลอดภัย UN R100 และมาตรฐานกันน้ำ IP67
3.สามารถบรรทุกได้ถึง 1 ตัน ด้วยพื้นที่กระบะบรรทุกขนาดใหญ่พิเศษ พื้นเรียบเปิดได้ 3 ด้าน ยาว 2.5 เมตร ยาวกว่ากระบะตอนเดียวทั่วไป 18 ซม. ทำให้วางไม้กระดานได้เต็มแผ่น
4.ขับขี่คล่องตัว ด้วยระบบพวงมาลัยช่วยผ่อนแรงแบบ EPS
5.ใต้ท้องรถช่วงแบตเตอรี่สูง 360 มม. จึงมั่นใจเมื่อต้องขับผ่านที่ที่น้ำท่วมสูง
“ในส่วนของศูนย์บริการนั้น เราได้สร้างความมั่นใจให้ผู้ใช้งาน ด้วยการจับมือกับ Cockpit เปิดตัวศูนย์บริการ ที่จะทำให้ทุกท่านเข้ารับบริการบำรุงรักษาได้อย่างสะดวก ด้วยศูนย์บริการชั้นนำที่มีจุดบริการมากกว่า 90 แห่ง ครอบคลุมทั่วประเทศ” นายอมร กล่าว   